ΠΕΜΠΤΗ ΕΤΗΣΙΑ ΕΚΘΕΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΣΥΜΒΟΥΛΙΟ, ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ, TΗΝ ΟΙΚΟΝΟΜΙΚΗ ΚΑΙ ΚΟΙΝΩΝΙΚΗ ΕΠΙΤΡΟΠΗ ΚΑΙ ΤΗΝ ΕΠΙΤΡΟΠΗ ΤΩΝ ΠΕΡΙΦΕΡΕΙΩΝ O ΧΡΗΜΑΤΟΔΟΤΙΚΟΣ ΜΗΧΑΝΙΣΜΟΣ ΤΟΥ ΕΥΡΩΠΑΪΚΟΥ ΟΙΚΟΝΟΜΙΚΟΥ ΧΩΡΟΥ

1. Ο χρηματοδοτικός μηχανισμός

Με στόχο την ενθάρρυνση της οικονομικής συνοχής και της ανάπτυξης μεταξύ των περιφερειών του Ευρωπαϊκού Οικονομικού χώρου (ΕΟΧ ), δημιουργήθηκε την 1η Ιανουαρίου 1994 χρηματοδοτικός μηχανισμός (άρθρο 115-116 της συμφωνίας ΕΟΧ και πρωτόκολλο 38) για την υποστήριξη αναπτυξιακών έργων στην Ελλάδα, την Ιρλανδία, τη Βόρειο Ιρλανδία, την Πορτογαλία και περιοχές της Ισπανίας (τις περιφέρειες του στόχου 1, όπως ορίστηκαν το 1988).

Κατά την πενταετή διάρκεια ισχύος του, που έληξε την 31η Δεκεμβρίου 1998, ο χρηματοδοτικός μηχανισμός χορήγησε κεφάλαια στις δικαιούχες περιφέρειες ύψους 492,8 εκατ. ECU με τη μορφή επιχορηγήσεων και επιδοτήσεων επιτοκίου δύο ποσοστιαίων μονάδων ετησίως για δάνεια ύψους 1,5 δισεκατ. ECU από την Ευρωπαϊκή Τράπεζα Επενδύσεων (ΕΤΕ).

Δόθηκε προτεραιότητα σε έργα που έδωσαν ιδιαίτερη έμφαση στο περιβάλλον (συμπεριλαμβανομένης της ανάπτυξης των πόλεων), στις μεταφορές (συμπεριλαμβανομένων των υποδομών μεταφορών) ή στην εκπαίδευση και στην επαγγελματική κατάρτιση. Μεταξύ των αιτήσεων για έργα που υποβάλλονται από ιδιωτικές επιχειρήσεις, λαμβάνονται ιδιαίτερα υπόψη εκείνες των μικρομεσαίων επιχειρήσεων.

Η διαχείριση του μηχανισμού εξασφαλίστηκε από την ΕΤΕ. Η ΕΤΕ αξιολόγησε κάθε έργο σύμφωνα με χρηματοδοτικά, οικονομικά και τεχνικά κριτήρια, καθώς επίσης και αναλόγως της συμβατότητάς του με τους κοινοτικούς στόχους, τις τομεακές πολιτικές και τους περιβαλλοντικούς κανονισμούς και πρότυπα. Η ΕΤΕ υπέβαλε κατόπιν τις προτάσεις στην επιτροπή του χρηματοδοτικού μηχανισμού, που διορίστηκε από τα συμμετέχοντα κράτη ΕΖΕΣ και την Επιτροπή, η οποία αποφάσισε για την χορήγηση των οικονομικών πόρων που διατέθηκαν στο πλαίσιο του μηχανισμού. Παρόλο που η διαδικασία χρηματοδότησης έχει λήξει από την 31η Δεκεμβρίου 1998, η ΕΤΕ εξακολουθεί να εξασφαλίζει τη διαχείριση των έργων μέχρι την ολοκλήρωσή τους.

Αρχικά, η χρηματοδότηση του μηχανισμού εξασφαλιζόταν από τα συμμετέχοντα κράτη ΕΖΕΣ. Ο ρόλος της Επιτροπής ήταν να εκφράζει γνώμη με βάση τις προτάσεις πριν από την έγκριση της επιτροπής χρηματοδοτικού μηχανισμού της ΕΖΕΣ.

Από την 1η Ιανουαρίου 1995, μετά την προσχώρηση της Δημοκρατίας της Αυστρίας, της Δημοκρατίας της Φινλανδίας και του Βασιλείου της Σουηδίας στην Ευρωπαϊκή Ένωση, τα άρθρα 83, 111 και 136 της πράξης σχετικά με τους όρους προσχώρησης και την τροποποίηση των συνθηκών ίδρυσης της Ευρωπαϊκής Ένωσης προβλέπουν ότι οι υποχρεώσεις των τριών προσχωρουσών χωρών όσον αφορά το θέμα της χρηματοδότησης του μηχανισμού βάσει του άρθρου 116 της συνθήκης ΕΟΧ χρηματοδοτούνται από τον γενικό προϋπολογισμό των Ευρωπαϊκών Κοινοτήτων. Κατά συνέπεια, η Επιτροπή κατέστη συνυπεύθυνη για τον μηχανισμό σύμφωνα με το άρθρο 274 (πρώην άρθρο 205) της Συνθήκης, βάσει του οποίου η Επιτροπή εφαρμόζει τον προϋπολογισμό. Η ανακοίνωση της Επιτροπής, η οποία εγκρίθηκε στις 30 Μαρτίου 1995 (C(95) 753), καθόρισε τις επιχειρησιακές απόψεις στο θέμα της διαχείρισης του χρηματοδοτικού μηχανισμού στο πλαίσιο της Επιτροπής.

Μετά την έναρξη ισχύος της συμφωνίας ΕΟΧ για το Πριγκιπάτο του Λιχτενστάϊν την 1η Μαΐου 1995, το πριγκιπάτο συμμετέχει τώρα πλήρως στο μηχανισμό.

2. h πεμπτη ετήσια έκθεση

Μία πρώτη ετήσια έκθεση υποβλήθηκε από την Επιτροπή στο Συμβούλιο τον Ιούνιο του 1995, σχετικά με την δραστηριότητα του μηχανισμού κατά τη διάρκεια της περιόδου από 01.01.94 έως 31.05.1995.

Η δεύτερη ετήσια έκθεση παρουσίασε τη δραστηριότητα σχετικά με τον μηχανισμό κατά τη διάρκεια της περιόδου από 01.01.95 έως 30.06.96, η τρίτη από 01.07.96 έως 30.06.97, και η τέταρτη από 01.07.97 έως 30.06.98.

Η παρούσα πέμπτη ετήσια έκθεση παρουσιάζει τη δραστηριότητα από 01.07.98 έως 31.12.99.

2.1. Η δραστηριότητα του μηχανισμού μέχρι την 31.12.1999

Η διαδικασία έγκρισης των έργων έληξε στις 31.12.98. Μέχρι τότε, η επιτροπή χρηματοδοτικού μηχανισμού ενέκρινε:

* αιτήσεις επιχορηγήσεων συνολικού ύψους 492,8 εκατ. ECU, που αντιστοιχεί στο 98,6% των συνολικών κονδυλίων για επιχορηγήσεις.

* επιδοτήσεις επιτοκίου για συνολικό ύψος δανείων 1500 εκατ. ECU, που αντιστοιχεί στο 100% του συνολικού χαρτοφυλακίου δανείων της ΕΤΕ για τα οποία διατέθηκε η διευκόλυνση επιδότησης επιτοκίου.

Η δραστηριότητα επιχορηγήσεων

Η κατανομή των εγκριθεισών επιχορηγήσεων ανά δικαιούχο χώρα από την επιτροπή του χρηματοδοτικού μηχανισμού για ολόκληρη την περίοδο 1994-1998 και η ανά τομέα κατανομή τους παρουσιάζονται κατωτέρω:

Κατανομή επιχορηγήσεων ανά χώρα

εκατ. ECU

// εγκεκριμενεσ επιχορηγησεισ

Ελλάδα // 114.3

Ιρλανδία // 35.5

Βόρειος Ιρλανδία // 11.0

Πορτογαλία // 105.0

Ισπανία // 227.0

ΣΥΝΟΛΟ // 492.8

Κατανομή επιχορηγήσεων ανά τομέα

>ΘΕΣΗ ΠIΝΑΚΑ>

>ΑΝΑΦΟΡΑ ΣΕ ΓΡΑΦΗΚΟ>

Τα διατεθειμένα για επιχορηγήσεις κονδύλια για την Ιρλανδία, τη Βόρειο Ιρλανδία, την Πορτογαλία και την Ισπανία έχουν δεσμευτεί στο σύνολό τους. Όσο για την Ελλάδα, παρόλες τις επαφές που έλαβαν χώρα με το Υπουργείο Εθνικής Οικονομίας στο οποίο είχε προταθεί να επεξεργαστεί έναν επαρκή αριθμό αποδεκτών προτάσεων, τα κονδύλια που τελικά δεσμεύτηκαν ανήλθαν στο 94% του ποσού των 121,5 εκατ. ECU που ήταν διαθέσιμο.

Στις 31 Δεκεμβρίου 1999, οι επιχορηγήσεις που είχαν εκταμιευθεί είχαν ανέλθει σε 232,019 εκατ. ευρώ (μη συμπεριλαμβανομένου του τέλους 0,5% της ΕΤΕ) που αντιστοιχεί στο 46 % της συνολικής διευκόλυνσης.

Η δραστηριότητα επιδότησης επιτοκίου

Η κατανομή ανά δικαιούχο χώρα των δανείων της ΕΤΕ που επωφελήθηκαν της επιδότησης επιτοκίου και που εγκρίθηκαν από την επιτροπή του χρηματοδοτικού μηχανισμού για ολόκληρη την περίοδο 1994-1998 καθώς και η ανά τομέα κατανομή τους παρουσιάζονται κατωτέρω:

Κατανομή δανείων ανά χώρα

σε εκατ. ECU

// εγκεκριμενα δανεια

Ελλάδα // 364.5

Ιρλανδία // 106.5

Βόρειος Ιρλανδία // 33.0

Πορτογαλία // 315.0

Ισπανία // 681.0

ΣΥΝΟΛΟ // 1500.0

Κατανομή δανείων ανά τομέα*

>ΘΕΣΗ ΠIΝΑΚΑ>

*(Δεν περιλαμβάνεται μία συνολική χρηματοδότηση 33 εκατ. ECU για την Βόρεια Ιρλανδία, δεδομένου ότι η συνολική χρηματοδότηση καλύπτει όλους τους τομείς προτεραιότητας)

>ΑΝΑΦΟΡΑ ΣΕ ΓΡΑΦΗΚΟ>

Η επιτροπή του χρηματοδοτικού μηχανισμού ενέκρινε αιτήσεις που αντιστοιχούσαν σε σύνολο δανειοδοτήσεων από την ΕΤΕ 1.500 εκατ. ECU, ποσό που αντιστοιχεί στο 100% του συνολικού χαρτοφυλακίου δανείων της ΕΤΕ τα οποία επωφελήθηκαν από επιδότηση επιτοκίου.

Μέχρι την 31 Δεκεμβρίου 1999, η εκταμίευση δανείων της ΕΤΕ που επωφελήθηκαν από επιδότηση επιτοκίου ανήλθε σε 1270,196 εκατ. ευρώ, ποσό που αντιστοιχεί στο 85 % της συνολικής διευκόλυνσης.

2.2. Οι εγκρίσεις επιχορηγήσεων και επιδοτήσεων επιτοκίου από 01.07.98 έως 31.12.98

Εγκρίθηκαν οι εξής αιτήσεις επιχορηγήσεων, ύψους 118,752 εκατ. ECU:

Ελλάδα

Αποκατάσταση μοναστηριών στην Ελλάδα - Β

Επιχορήγηση ύψους 5,86 εκατ. ECU για έργα αποκατάστασης, ανακατασκευής, διατήρησης και συντήρησης στις μονές: Δοχιαρίου (1,77 εκατ. ECU), Παντοκράτορας (0,63 εκατ. ECU), Βατοπεδίου (2,46 εκατ. ECU) και στην Σκήτη του Αγίου Ανδρέα (1,00 εκατ. ECU).

Αποκατάσταση μοναστηριών στην Ελλάδα - Γ

Επιχορήγηση ύψους 7,39 εκατ. ECU για εργασίες αποκατάστασης, ανακατασκευής, διατήρησης και συντήρησης στα μοναστήρια: Δοχιαρίου (1,26 εκατ. ECU), Οσίου Γρηγορίου (0,81 εκατ. ECU), Σίμονος Πετρά (2,19 εκατ. ECU) και Τιμίου Προδρόμου (3,13 εκατ. ECU).

Μονή Μεγίστης Λαύρας - Ενεργειακό έργο

Επιχορήγηση 2,50 εκατ. ECU για την γένεση επιπρόσθετης ισχύος επαρκούς για την παροχή κλιματισμού στην Μονή, αποσκοπώντας στην διαφύλαξη της πολύτιμης βιβλιοθήκής της και των θησαυροφυλακίων. κατ'αυτόν τον τρόπο θα παραταθεί η διάρκεια ζωής αναντικατάστατων συλλογών χειρογράφων, βιβλίων και ιστορικών κειμηλίων. Αυτή η φάση περιλαμβάνει επίσης μέτρα για την προστασία των εγκαταστάσεων της μονής από τους κινδύνους κλοπής και πυρκαγιάς, καθώς επίσης και βοηθητικές εργασίες, όπως συντήρηση των υφισταμένων κτιριακών εγκαταστάσεων.

Αποχέτευση στο Γκάζι

Επιχορήγηση 2,29 εκατ. ECU για ένα κεντρικό αποχετευτικό δίκτυο και για τη σύνδεσή του με το αποχετευτικό σύστημα του Ηρακλείου.

Θαλασσόκοσμος - έργο Cretaquarium

Επιχορήγηση 5,63 εκατ. ECU για την κατασκευή και τη θέση σε λειτουργία ενός ενυδρείου με θαλασσινό νερό για ερευνητικούς, εκπαιδευτικούς και τουριστικούς σκοπούς. η τοποθεσία αυτού του ενυδρείου θα βρίσκεται πλησίον του Ηρακλείου Κρήτης.

Επιστημονικό κέντρο Θεσσαλονίκης

Επιχορήγηση 13,78 εκατ. ECU για την μεταφορά και την επέκταση του υφισταμένου τεχνολογικού μουσείου Θεσσαλονίκης σε ένα νέο μουσείο τεχνολογίας επιστημονικό κέντρο το οποίο θα βασίζεται στη νέα έννοια επιστημονικό-τεχνολογικών κέντρων που συνδυάζουν εκπαιδευτικές και ψυχαγωγικές δραστηριότητες με τον στόχο της διάδοσης γνώσεων.

Μακεδονικό Μουσείο Σύγχρονης Τέχνης

Επιχορήγηση 2,37 εκατ.ECU για την επέκταση του υφισταμένου μουσείου και τη μερική ανακαίνιση του υφισταμένου κτιρίου, συμπεριλαμβανομένης επίσης της εγκατάστασης συστημάτων κλιματισμού και ασφαλείας για την αποτροπή των κινδύνων πυρκαγιάς και διάρρηξης.

Κατασκευή Περιφερειακού Πάρκου στα Άνω Λιόσια

Επιχορήγηση 12,4 εκατ. ECU για τη δημιουργία ενός περιφερειακού πάρκου αναψυχής 31 εκταρίων στην πλημμυροπαθή ζώνη των Άνω Λιοσίων, βορειοδυτικά των Αθηνών, η οποία είναι μία από τις λιγότερο ανεπτυγμένες και πτωχότερες περιοχές της περιφέρειας Αττικής. Κατά συνέπεια, το έργο αυτό περιλαμβάνει επίσης ορισμένα μέτρα περιβαλλοντικής προστασίας (μεταπλημμυρική αποκατάσταση, αναμόρφωση πράσινου χώρου).

Πολιτιστικό Κέντρο Πολλαπλών Χρήσεων Ιερισσού

Επιχορήγηση 1,04 εκατ. ECU για την κατασκευή ενός κτιρίου πολλαπλών πολιτιστικών χρήσεων στην Ιερισσό (μικρή πόλη στην Χαλκιδική, στη Βόρεια Ελλάδα) το οποίο θα φιλοξενεί εκθέσεις και παρουσιάσεις και θα παρέχει πληροφορίες για την βυζαντινή και την σύγχρονη τέχνη και την μουσική που έχει σχέση με την Ιερισσό και το Άγιο Όρος.

Πορτογαλία

Αστική αποκατάσταση στο Alte

Επιχορήγηση 4,9 εκατ. ECU για έργα οδοποιίας, ανακαίνιση χαρακτηριστικών χωριάτικων κτιρίων, κατασκευή νέου σχολείου για παροχή επαγγελματικής κατάρτισης σε τοπικό επίπεδο, καθώς και μία αίθουσα πολλαπλών χρήσεων. Το έργο αυτό αφορά την ολοκληρωμένη αποκατάσταση του οικισμού Alte.

Αστική αποκατάσταση στο Porto

Επιχορήγηση 42,2 εκατ. ECU για 6 υποέργα που συγκεντρώνονται γύρω από το ιστορικό κέντρο του Porto. Το έργο αυτό περιλαμβάνει εργασίες που συνίστανται σε οδικές βελτιώσεις οι οποίες αποσκοπούν στην προώθηση της εσωτερικής αστικής ανάπτυξης και στην άμβλυνση της κυκλοφοριακής συμφόρησης, καθώς επίσης και στην βελτίωση της ποιότητας ζωής και της ελκυστικότητας του αστικού περιβάλλοντος για τους κατοίκους και για τους τουρίστες, με μέτρα στα οποία περιλαμβάνεται η ανακαίνιση ιστορικών κτιρίων και η πρόβλεψη νέων τουριστικών ενδιαφερόντων. Όλα τα υποέργα περιλαμβάνονται στο γενικό πολεοδομικό σχέδιο του Porto και στο στρατηγικό σχέδιο της Campanhγ.

Σταθμός καθαρισμού λυμάτων της Almada

Επιχορήγηση 7,821,280 ECU για έναν τριτοβάθμιο σταθμό καθαρισμού λυμάτων που βασίζεται σε σύστημα ενεργοποιημένης ιλύος. Το έργο αυτό εντάσσεται στο γενικό πολεοδομικό σχέδιο της Almada.

Ισπανία

Αστική ανάπλαση - La Carolina

Επιχορήγηση 2,5 εκατ. ECU για την ανάπλαση μίας κεντρικής λεωφόρου, την εγκατάσταση φωτεινών σηματοδοτών ρύθμισης κυκλοφορίας, βελτίωση του δημόσιου οδικού φωτισμού και της οδικής επίστρωσης και συναφείς εργασίες, καθώς επίσης και βελτίωση μονοπατιών.

Sevilla Medio Ambiente

Επιχορήγηση 8.065.778 ECU για ένα μέρος ενός επενδυτικού "πακέτου", σκοπός του οποίου είναι να βελτιώσει το αστικό περιβάλλον και να καταστήσει τη Σεβίλλη ελκυστικότερη. Τα υποέργα που χρηματοδοτούνται από τον χρηματοδοτικό μηχανισμό περιλαμβάνουν, π.χ., περίφραξη και αποκατάσταση κήπων, δάσωση μιας περιφερειακής οδού, καθαρισμό και δάσωση υποβαθμισμένων δημοτικών εκτάσεων, εγκατάσταση συστήματος συλλογής αποβλήτων με πεπιεσμένο αέρα, και δημιουργία πράσινου χώρου σε μία δευτερεύουσας σημασίας οδό.

Για έναν ορισμένο αριθμό έργων πραγματοποιήθηκαν αποδεσμεύσεις και εκ νέου δεσμεύσεις για να βελτιστοποιηθεί η χρήση των πόρων εκ μέρους των δικαιούχων.

Εγκρίθηκαν οι ακόλουθες αιτήσεις για επιδότηση επιτοκίων, που ισοδυναμούν σε συνολικό ποσό δανειοδότησης 236,1 εκατ.ECU :

Ελλάδα

Αυτοκινητόδρομος ανατολικής Εγνατίας οδού

Επιχορήγηση 77,2 εκατ.ECU για δύο τμήματα του ανατολικού μέρους της κύριας οδού (παράκαμψη της Καβάλας και τμήμα Κομοτηνή - Κήποι).

Βόρειος Ιρλανδία

Συνολικές δανειοδοτήσεις

Επιχορήγηση 33 εκατ.ECU για την χρηματοδότηση επενδύσεων σε τομείς προτεραιότητας που αφορούν την προστασία του περιβάλλοντος, συμπεριλαμβανομένης της αστικής ανάπλασης, της δασοκομίας, της κληρονομιάς και της αναστύλωσης ιστορικών κτιρίων, των μεταφορών και των υποδομών μεταφορών, καθώς επίσης και της εκπαίδευσης και της επαγγελματικής κατάρτισης.

Πορτογαλία

"Ελαφρύ" μετρό Metro do Porto

Επιχορήγηση 71,7 εκατ.ECU για τη δημιουργία ενός "ελαφρού" δικτύου μετρό για την εξυπηρέτηση της αστικής περιοχής του Porto.

Ισπανία

Συνολική περιβαλλοντική δανειοδότηση ICO III

Επιχορήγηση 54.184.009 ECU για την χρηματοδότηση μικρής και μεσαίας κλίμακας περιβαλλοντικών επενδύσεων τις οποίες αναλαμβάνουν ιδιωτικές και δημόσιες οντότητες.

Για έναν ορισμένο αριθμό έργων πραγματοποιήθηκαν περιορισμένες αποδεσμεύσεις και εκ νέου δεσμεύσεις για να βελτιστοποιηθεί η χρήση των πόρων εκ μέρους των δικαιούχων.

2.3. Η κατάσταση προόδου των έργων μέχρι την 31η Δεκεμβρίου 1999

Οι επιχορηγήσεις μέχρι την 31η Δεκεμβρίου 1999

Από τα 56 επιχορηγούμενα έργα, τα 7 είχαν πλήρως εκταμιευθεί, τα 35 βρίσκονταν στο στάδιο της εκταμίευσης, ενώ για τα υπόλοιπα 14 δεν είχε πραγματοποιηθεί καμία εκταμίευση μέχρι την 31η Δεκεμβρίου 1999. Στον ακόλουθο πίνακα παρουσιάζονται τα ποσά που έχουν εκταμιευθεί και αυτά που δεν έχουν ακόμα εκταμιευθεί για κάθε κατηγορία έργων.

Επιχορηγήσεις μέχρι την 31η Δεκεμβρίου 1999

>ΘΕΣΗ ΠIΝΑΚΑ>

(*) Εξαιρούνται οι εκταμιεύσεις για τεχνική αρωγή (συνολικά 104330 ευρώ) για τις οποίες δεν διαθέτουμε στοιχεία σχετικά με την υποδιαίρεσή τους για κάθε έργο.

Οι εκταμιεύσεις των επιχορηγήσεων ακολουθούν την υλική πρόοδο της υλοποίησης του έργου. η τελευταία εκταμίευση επιχορήγησης δεν μπορεί να πραγματοποιηθεί πριν από την τεκμηριωμένη αποπεράτωση του έργου. Κατά συνέπεια, οι εκταμιεύσεις των επιχορηγήσεων αναμένεται ότι θα λάβουν χώρα μέχρι το τέλος του έτους 2002, και για ορισμένα έργα ακόμα αργότερα.

Μία τελευταία προθεσμία εκταμιεύσεων ορίστηκε στις περισσότερες επιστολές ανάληψης υποχρεώσεων και στις συμφωνίες επιχορήγησης. Αυτή η νέα προθεσμία συνίσταται σε παράταση μέχρι και 24 μηνών μετά από την ημερομηνία που προβλέπεται για την υλική αποπεράτωση του έργου.

Οι επιδοτήσεις επιτοκίων μέχρι την 31η Δεκεμβρίου 1999

Μεταξύ των 37 έργων που επωφελήθηκαν από επιδοτήσεις επιτοκίων, τα 28 είχαν πλήρως εκταμιευθεί, τα 7 βρίσκονταν στο στάδιο της εκταμίευσης, ενώ δεν είχε πραγματοποιηθεί καμία εκταμίευση για τα υπόλοιπα 2 μέχρι την 31η Δεκεμβρίου 1999. Οι εκταμιεύσεις των δανειοδοτήσεων και τα ποσά που δεν έχουν ακόμα εκταμιευθεί για κάθε κατηγορία έργων, παρουσιάζονται στον ακόλουθο πίνακα.

Δανειοδοτήσεις συνοδευόμενες από επιδότηση επιτοκίων μέχρι την 31η Δεκεμβρίου 2000.

>ΘΕΣΗ ΠIΝΑΚΑ>

Αναμένεται ότι όλες οι εναπομένουσες εκταμιεύσεις που αφορούν υποχρεώσεις οι οποίες είτε έχουν εκταμιευθεί εν μέρει, είτε δεν έχουν εκταμιευθεί καθόλου, πρόκειται να εκταμιευθούν πριν από το τέλος του τρέχοντος έτους 2000.

2.4. Η χρηματοδότηση του Χρηματοδοτικού Μηχανισμού

Η πράξη προσχώρησης (άρθρα 83, 111, 136) προσδιορίζει ότι τα μερίδια των νέων κρατών μελών στον Μηχανισμό θα αντιμετωπισθούν από τον γενικό προϋπολογισμό των Κοινοτήτων. Κατόπιν πρότασης της Επιτροπής (COM(94) 398), η προοπτική χρηματοδότησης έχει ήδη αποτελέσει αντικείμενο εκ νέου επεξεργασίας με την προσθήκη ενός νέου τίτλου κάτω από τις "Διαρθρωτικές δραστηριότητες". Ο προϋπολογισμός που εγκρίθηκε για την περίοδο 1995 έως 1999 περιέχει ένα τίτλο με τα σχετικά σχόλια (B2-401). Το προβλεπόμενο ποσό για κάθε έτος ανέρχεται σε 108 εκατ. ECU, και για το 1999, σε 5 εκατ. ευρώ.

Όσον αφορά τις πραγματικές πληρωμές, η ανάληψη των μεριδίων των νέων κρατών μελών σημαίνει συμμόρφωση προς τους όρους του άρθρου 4α της συμφωνίας συνεργασίας μεταξύ των χωρών ΕΖΕΣ και της ΕΤΕ από 30 Ιουνίου 1992, όπως τροποποιήθηκε από το τροποποιητικό πρωτόκολλο της 18ης Ιουνίου 1993.

Σύμφωνα με τις διαδικασίες αυτές, η συνεισφορά για την περίοδο 1994 έως 1998 και τα μερίδια μεταξύ των συμμετεχουσών χωρών ΕΖΕΣ αποφασίσθηκαν αντίστοιχα από την Επιτροπή Χρηματοδοτικού Μηχανισμού. Οι συμμετοχές αυτές υπολογίσθηκαν σύμφωνα με το ακαθάριστο εθνικό προϊόν σε τιμές αγοράς με τη χρήση δεδομένων για τα τρία τελευταία ημερολογιακά έτη.

2.4.1. Οι ετήσιες συνεισφορές των χορηγών

Κατά τη δημιουργία του χρηματοδοτικού μηχανισμού, πραγματοποιήθηκε μία πρώτη πρόβλεψη που αντιστοιχούσε σε ετήσια δόση 130 εκατ. ECU. Ωστόσο όμως, κατά τη διάρκεια των ετών 1994-1996, πραγματοποιήθηκε αρχική χρηματοδότηση και ανεφοδιασμός του χρηματοδοτικού μηχανισμού με 110 εκατ. ECU σύμφωνα με τον κατωτέρω πίνακα μαζί με τις συνολικές συνεισφορές κατά τη διάρκεια της ίδιας περιόδου.

Το άρθρο 4 της συμφωνίας συνεργασίας και τα άρθρα 83, 111 και 136 της Πράξης Προσχώρησης, αναφέρουν ότι οι χώρες ΕΖΕΣ και ο κοινοτικός προϋπολογισμός θα καταθέσουν τα αναγκαία ποσά για την αντιμετώπιση των χρονοδιαγραμμάτων αναλήψεων υποχρεώσεων, των επακόλουθων πληρωμών και των σχετικών διοικητικών εξόδων των πληρωμών επιτοκίου και επιχορηγήσεων. Η τράπεζα και η επιτροπή του χρηματοδοτικού μηχανισμού θα επανεξετάσουν το ύψος των επιχορηγήσεων και των επιδοτήσεων επιτοκίου που καταβάλλονται για να καθορίσουν τα ποσά των επακόλουθων δόσεων που πρέπει να κατατεθούν από τις χώρες ΕΖΕΣ και την Επιτροπή. Οποιοδήποτε εκκρεμές ποσό κατά τον χρόνο της λήξης των επιχειρήσεων θα επιστρέφεται στις χώρες ΕΖΕΣ και στον κοινοτικό προϋπολογισμό.

Στις 17 Δεκεμβρίου 1996 και στις 16 Δεκεμβρίου 1997, η επιτροπή του χρηματοδοτικού μηχανισμού αποφάσισε ότι οι συνεισφορές των χορηγών θα έπρεπε να αυξηθούν για να αντιμετωπιστούν οι τελικές υποχρεώσεις. Παρά το γεγονός ότι δεν χρησιμοποιήθηκαν όλες οι συνεισφορές, ήταν σημαντικό να διατηρηθεί ένα λογικό ύψος συνεισφοράς στον λογαριασμό του μηχανισμού κάθε έτος, για να υπάρχει δυνατότητα αντιμετώπισης των τελικών υποχρεώσεων από πλευράς ανάληψης υποχρεώσεων κατά το τέλος του 1998. Αποφασίστηκε μία αύξηση από τα 110 εκατ. ECU στα 130 εκατ. ECU στον ανεφοδιασμό του μηχανισμού για το 1997 και στα 135 εκατ. ECU στον ανεφοδιασμό του μηχανισμού για το 1998.

Για το 1999, αποφασίστηκε ότι δεν χρειαζόταν ανεφοδιασμός. Η επιτροπή συνεπέρανε, επί τη βάσει της επανεξέτασης των μελλοντικών υποχρεώσεων πληρωμών του Χρηματοδοτικού Μηχανισμού, ότι οι μελλοντικές υποχρεώσεις εκταμίευσης θα εκπληρωθούν χάρη στις ρευστότητες που είχαν δημιουργηθεί προηγουμένως, και στα ήδη αποκτηθέντα και μελλοντικώς αναμενόμενα κέρδη από τους συναφείς τόκους.

2.4.2. Ο επιμερισμός μεταξύ της Επιτροπής και των συμμετεχουσών χωρών της ΕΖΕΣ

Η κατανομή του κόστους της αρχικής χρηματοδότησης και του ανεφοδιασμού του χρηματοδοτικού μηχανισμού, υπολογιζόμενη σύμφωνα με το ακαθάριστο εγχώριο προϊόν σε τιμές αγοράς με τη χρήση δεδομένων για τα τρία τελευταία ημερολογιακά έτη έχει ως εξής :

Σε εκατ. ECU

>ΘΕΣΗ ΠIΝΑΚΑ>

2.5. Η διαχείριση των ρευστοτήτων του χρηματοδοτικού μηχανισμού

Οι ρευστότητες του χρηματοδοτικού μηχανισμού διαχειρίζονταν, αρχικά, μόνο μέσω ενός λογαριασμού του χρηματοδοτικού μηχανισμού στην ΕΤΕ. Στις 9 Ιουλίου 1999, έλαβε χώρα η σύναψη συμφωνίας σχετικά με τη διαχείριση του σχετικού ταμείου, μεταξύ της επιτροπής του χρηματοδοτικού μηχανισμού και της Ευρωπαϊκής Κοινότητας την οποία αντιπροσώπευε η Επιτροπή των Ευρωπαϊκών Κοινοτήτων, η οποία ενεργούσε μέσω της ΓΔ οικονομικών και χρηματοδοτικών υποθέσεων, ενώ οι εντολές σχετικά με τις εκταμιεύσεις αποστέλλονται από την ΕΤΕ προς τον διαχειριστή του προαναφερομένου ταμείου. Οι μεταφορές πιστώσεων προς τον δικαιούχο (αντιστοίχως, προς τον οφειλέτη σε περίπτωση επιδότησης επιτοκίων) λαμβάνουν χώρα μέσω ενός λογαριασμού της ΕΤΕ ο οποίος προορίζεται ειδικά για τις εκταμίευσης του χρηματοδοτικού μηχανισμού.

Περιληπτικά, οι τρέχουσες πληρωμές που έχουν λάβουν χώρα από τις 30 Ιουνίου 1998, ήταν οι εξής:

Διαχείριση εκ μέρους της ΕΤΕ

ECU/ευρώ

>ΘΕΣΗ ΠIΝΑΚΑ>

Διαχείριση εκ μέρους της ΓΔ Οικονομικών και Χρηματοδοτικών Υποθέσεων

ευρώ

>ΘΕΣΗ ΠIΝΑΚΑ>

2.6. Συντονισμός και συμπληρωματικότητα με άλλα χρηματοδοτικά μέσα της Ευρωπαϊκής Ένωσης

Η Επιτροπή εξασφαλίζει, στο πλαίσιο της εταιρικής σχέσης, το συντονισμό και την συνέπεια μεταξύ των έργων που εκτελούνται βάσει του χρηματοδοτικού μηχανισμού και των μέτρων που αναλαμβάνονται από τα διαρθρωτικά ταμεία, το ταμείο συνοχής, την Ευρωπαϊκή Τράπεζα Επενδύσεων και τα άλλα χρηματοδοτικά μέσα της Ευρωπαϊκής Ένωσης.

Για το λόγο αυτό καθορίστηκαν σαφώς στις "επιχειρησιακές ρυθμίσεις", οι οποίες συμφωνήθηκαν μεταξύ της Επιτροπής και της Ευρωπαϊκής Τράπεζας Επενδύσεων στις 9 Μαρτίου 1994, οι επιχειρησιακοί κανόνες σχετικά με το συνδυασμό και την αλληλοεπικάλυψη των ενισχύσεων του χρηματοδοτικού μηχανισμού με άλλες κοινοτικές ενισχύσεις.